Els xiquets de la Biblioteca Infantil es convertiran en bibliotecaris per un dia
2025-07-24

Els xicotets i les xicotetes usuàries de la Biblioteca Infantil de Burjassot tindran l’oportunitat de ser Bibliotecaris per un dia dins d’una nova activitat gratuïta d’animació lectora programada des de l’equip de Biblioteques Municipals.

En aquesta vesprada de foment de la lectura, que tindrà lloc el dimarts 15 de gener a les 18 hores, es començarà recordant les normes de la biblioteca per a, posteriorment, explicar les funcions d’un bibliotecari. A partir d’aqueix moment, cada participant tindrà una fitxa en blanc que correspondrà a un llibre i que caldrà emplenar, crear l’etiqueta i classificar el llibre en el lloc corresponent de la biblioteca.

A més de per a formar als usuaris, l’activitat té com a objectiu despertar l’interés pels llibres, ensenyar als xiquets a localitzar els llibres, fomentar l’expressió oral i la pràctica de l’escriptura.